
Mórágy Község Önkormányzata Képviselő-testületének

2014. október 20. napján tartandó alakuló  ülésére
Tárgy: A helyönkormányzati képviselők tiszteletdíjáról szóló önkormányzati rendelet  tervezett megtárgyalásáról és elfogadásáról
Előterjesztő: Glöckner Henrik polgármester
Az előterjesztést készítette: Bakó Józsefné jegyző 
Törvényességi vizsgálatot végezte: Bakó Józsefné jegyző

Tisztelt Képviselő-testület !
A polgármesteri tisztség ellátásának kérdéseiről és a települési képviselők tiszteletdíjáról szóló 1994. évi LXIV. törvényt hatályon kívül helyezték.
E jogszabály részletesen tartalmazta a helyi önkormányzati képviselők és bizottsági tagok tiszteletdíja, juttatásai megállapításának szabályait az elmúlt ciklus során.

A helyi önkormányzati képviselők tiszteletdíját, juttatásait jelenleg a Magyarország helyi önkormányzatiról szóló 2011. évi CLXXXIX. törvény 35. §-a szabályozza. 

A jogszabály a tiszteltdíjak adható mértékét – a korábbi szabályozással ellentétben – nem határozta meg, nem állapított meg maximális összeget. A tiszteletdíjakról szóló döntést a képviselő-testületekre bízza oly módon, hogy azok megállapítása nem veszélyeztetheti az önkormányzat kötelező feladat ellátását. 

A rendeletben szereplő tiszteletdíjak a korábbi tiszteletdíjakkal megegyezik, mivel jelenleg a 2014. évi költségvetés ezekre az összegekre ad fedezetet:
- Képviselő- testületi tagoknak : 25.000.-Ft /hó

- bizottsági elnököknek: 30.000.-Ft/hó

- külsős tagoknak: 10.000.-Ft./hó

Kérem a Tisztelt Képviselő- testületet, hogy vitassa meg a rendeletet tervezetett és annak elfogadásáról döntsön.

Mórágy, 2014. október 18.
Tisztelettel: 

 Bakó Józsefné sk.









       jegyző
Rendelet elfogadásához javaslat:

Mórágy Község Önkormányzat Képviselő-testületének

  /2014 (      ) önkormányzati rendelete

a helyi önkormányzati képviselők tiszteletdíjáról
Előzetes hatásvizsgálat, indoklás, véleményeztetés

Mórágy Község Önkormányzata képviselő-testületének

a helyi önkormányzati képviselők tiszteletdíjáról-tervezethez 

1. Előzetes hatásvizsgálat

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

A tervezett jogszabály hatásai:

a) társadalmi, gazdasági, költségvetési hatás:

- társadalmi hatása: nem jelentős,

- gazdasági hatása:  nem jelentős,

- költségvetési hatása: nem jelentős, a 2014. évi költségvetése tartalmazza a tiszteletdíjak fedezetét
b) környezeti és egészségi következmények:

- nincsenek,

c) adminisztratív terheket befolyásoló hatások:

- a hivatalnak el kell látnia a rendeletben foglaltak végrehajtásával kapcsolatos  feladatokat,

A jogszabály megalkotásának szükségessége, a jogalkotás elmaradásának várható következményei:

- a rendelet megalkotása kötelező, 

- a rendelet elmaradásának következménye a jogszabály alkotás elmulasztása miatti törvényességi észrevétel lehet.

A jogszabály alkalmazásához szükséges feltételek:

- a személyi feltétel: rendelkezésre áll. 
- szervezeti feltétel: rendelkezésre áll.

- tárgyi feltétel: rendelkezésre áll. 

- pénzügyi feltétel: rendelkezésre áll.
2. Indoklás

A  helyi önkormányzati képviselők tiszteletdíjáról szóló  helyi rendelet megalkotásának céljai a következők: 

- az önkormányzat számára előírt rendelet alkotási kötelezettségnek való megfelelés,

- helyi önkormányzati képviselők, bizottsági tagok tiszteltdíja kifizetésének szabályozása. 

A rendeletnek nincs európai uniós joggal kapcsolatos összehangolási és egyeztetési vonatkozása.





3. Véleményeztetés 
A rendelet-tervezet véleményeztetési kötelezettség nem terheli.

Mórágy, 2014. október 18.
Bakó Józsefné
jegyző
Mórágy község Önkormányzat Képviselő-testületének 


    /2014.(X.   ) önkormányzati rendelet -tervezete

     helyi önkormányzati képviselők tiszteletdíjáról 

Mórágy Község Önkormányzata Képviselő-testülete Magyarország Alaptörvénye 32. cikk (2) bekezdésben kapott felhatalmazás alapján, Magyarország helyi önkormányzatiról szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el: 
1.§.

(1) Az helyi önkormányzati képviselőt (továbbiakban: képviselő) bizottság elnökét ,valamint a bizottság nem képviselő tagját megválasztása időpontjától megbízatása megszűnéséig tiszteletdíj illeti meg.

(2) A rendelet hatálya kiterjed a helyi önkormányzati képviselőkre, a bizottsági tagokra.
(3) Nem terjed ki a rendelet hatálya a polgármesterre, alpolgármesterre, akiknek tiszteletdíját a képviselő-testület határozatban határozza meg.

2.§.

(1) A képviselő havi tiszteletdíja 25.000,- Ft. 
(2) A bizottságok elnökeinek havi tiszteletdíja 30.000,- Ft.
(3) A nem képviselő bizottsági tagok a bizottsági munkáért 10.000.-Ft tiszteletdíjra jogosultak havonta.

(4) A képviselőnek a képviselő-testület képviseletében vagy megbízásából végzett

tevékenységével összefüggő, általa előlegezett, számlával igazolt, szükséges 

költségeket meg kell téríteni. A költség kifizetését a polgármester engedélyezi.
(5 ) A tiszteletdíj minden tárgyhót követő 5. napig esedékes, kifizetéséről a jegyző gondoskodik.

3.§
(1) A képviselő-testület a képviselőt a következő természetbeni juttatásban részesíti:

a megbízatáshoz szükséges telefonhasználati díj havi 3.000,- Ft értékben.

(2) Az (1) bekezdés szerinti természetbeni juttatás személyi jövedelemadó fizetése 

      alól mentes.
ZÁRÓ RENDELKEZÉSEK

4.§.

(1) E rendelet a kihirdetést követő napon lép hatályba.
(2) A rendelet hatálybalépésével egyidejűleg a helyi önkormányzati képviselők tiszteletdíjának mértékéről szóló 2/2005.(II.21.) önkormányzati rendelet hatályát veszti.

Mórágy, 2014. október 20.
Glöckner Henrik 






Bakó Józsefné

Polgármester






                jegyző

A rendelet  kihirdetésének napja: 2014. október   









     Bakó Józsefné










           jegyző 

